b'\n_START_ARTICLE_\nKultalanper\xc3\xa4\n_START_PARAGRAPH_\nKultalanper\xc3\xa4 on kyl\xc3\xa4 Pohjois-Pohjanmaan rannikolla Raahessa entisen Saloisten kunnan alueella. Kyl\xc3\xa4 sijaitsee valtatie 8:n varrella noin 12 kilometri\xc3\xa4 Saloisten kirkonkyl\xc3\xa4lt\xc3\xa4 etel\xc3\xa4\xc3\xa4n ja on Saloisten toiseksi etel\xc3\xa4isin kyl\xc3\xa4. Saloisten seurakunnan leirikeskus on Kultalanper\xc3\xa4ll\xc3\xa4. Kyl\xc3\xa4n vanhinmat talot ovat Kultala ja siit\xc3\xa4 lohkottu Ojatoiste. Kultalan tila on perustettu maankohoamisen perusteella ilmeisesti jo ennen isoa vihaa tai heti sen j\xc3\xa4lkeen vanhan suuren rantatien varteen. Rantaviiva on siihen aikaan ollut hyvin l\xc3\xa4hell\xc3\xa4 nykyist\xc3\xa4 kyl\xc3\xa4tiet\xc3\xa4. Suurin osa kyl\xc3\xa4n taloista on lohkottu vuosisatojen kuluessa Kultalasta.'